b"\n_START_ARTICLE_\nDiana G\xc3\xb3mez i Raich\n_START_SECTION_\nCarrera\n_START_PARAGRAPH_\nG\xc3\xb3mez s'inici\xc3\xa0 fent teatre, on els seus pares la van apuntar de ben petita per desinhibir-se. Actu\xc3\xa0 a Capellades, el Teatr\xc3\xad de l'Ateneu, actuacions escolars i Dell Arte, i va fer tres anys d'interpretaci\xc3\xb3 a l'Escola E\xc3\xb2lia de Barcelona._NEWLINE_L'any 2009, amb 20 anys, combina la seva feina d'actriu amb la carrera d'Hist\xc3\xb2ria i despr\xc3\xa9s d'haver fet diverses aparicions al teatre i a la televisi\xc3\xb3, on se la recordar\xc3\xa0 pel seu paper a La Via Augusta. Salta al cinema fent el paper de l'\xc3\x80sia, una de les dues protagonistes d'Elo\xc3\xafse, una pel\xc2\xb7l\xc3\xadcula de Jes\xc3\xbas Garay, estrenada a la Seminci de Valladolid._NEWLINE_El 2010 fou una de protagonistes de la s\xc3\xa8rie El pacto de Fernando Colomo per a Tele 5, on interpret\xc3\xa0 una de les set noies de setze anys que fan un ins\xc3\xb2lit pacte: quedar-se embarassades alhora. Tamb\xc3\xa9 particip\xc3\xa0 en Any de Gr\xc3\xa0cia, com\xc3\xa8dia del cineasta Ventura Pons estrenada l'any 2012."